Berlingske Tidende, 1782-10-25
Fra det Kongelige Danske Cancellie er under 21de October udkommen en Placat af følgende Jndhold: Hs. Kongel. Majestæt har ved allernaadigst Resolution af 20de hujus befalet, at det strængeligen skal være forbudet alle Handlende, ligesom og alle Leverandeurer at opkiøbe paa Torvet i den Kongelige Residentz=Stad Kiøbenhavn af de Levnets Midler; som did føres meere eller andet, end hvad de selv til deres Huusholdning kunde behøve; thi hvad til Torv bringes, eller er kommet, er og bør alleene være for meenige Jndvaanere og deres Huuses Fornødenhed, hvorfore Politiet hermed skal have strængt Jndseende, og strax ansee dem med tilbørlig Straf, som derimod handle. Ober=Præsident, Borgemestere og Raad i den Kongelige " Residents=Stad Kiøbenhavn giøre vitterligt: at som det allernaadigst har behaget Hs. Kongelige Majest. ved allerhøyeste befaling af 21de i d. M. at paalægge Magistraten og Politiemester at vaage over og skarp at see iværksadt alle de Foranstaltninger, som høre til god Orden, i Henseende til Levnets Midlernes Hidførelse paa Torvene, og deres Udsalg saavel der, som andre Stæder, hvor de falholdes, saa, paa det at hverken de Kiøbende eller Sælgende skulde undskylde sig med Uvidenhed om de i den Henseende forhen gjorte og endnu gieldende Anordninger, bekiendtgiøres herved til alle Vedkommendes Efterretning: 1) At de Skippere, som her til Staden med Føde=Vahre fra Provindserne ankomme, aller ne have Tilladelse at udsælge samme i smaa Partier af deres Fartøier i den ved Forordningen af 4de August 1742 bestemte Tiid af 3 Uger, efterat de til Bolværket ere ankomne, men ikke at oplægge samme i Kieldere eller andenstæds til Forhandling af Uberettigede under Vahrenes Confiscation og anden Straf efter Sagens Omstændigheder, 2) At Bønderne, som bringe slige Vahre her til Staden, under Vahrenes Forbrydelse ere pligtige at udsælge samme allerne af deres Vogne og paa Axel=Torvene, og 3) At Beboerne i Valdbye vel maae have Tilladelse paa dem anviiste Torvestæder her i Staden at udsælge de Vahre, som de selv hos dem i Byen tillægger, eller andensteds fra i Landet med egne Heste og Vogne, afhente, men ikke, under Vahrenes Confiscation, at opkiøbe enten Flesk, Gryn, Meel, Erter, Smør, eller andet deslige af Skipperne ved Stranden, eller af andre Bønder, som det til Torvet ville bringe, for samme igien her i Staden at udhøkre, alt i Følge Placaten af 2den Oct. 1741. 4) At det ved Forordningen af 25de Aug. 1741 og Placaten af 18de May 1761 er forbudet Stadens Jndvaanere at drage uden Portene, paa Rehden eller Toldboden, for at opkiøbe de Føde=Vahre, som Bønder og Skippere hidbringe, førend de ere komne ind i Staden paa Torvene, eller andre til Udsalg anordnede Stæder, og det under Vahrenes Confiscation og tilstrækkelig Mulct. 5) At ingen af Stadens Jndvaanere efter Placaten af 10de April 1771 under tilstrækkelig Mulct maa understaae sig til Forhandling at imodtage, eller hos sig at lade indsætte de Vahre, som til Axel=Torvet indbringes, naar Vedkommende ey derfor kunde erholde saa høy Betaling, som de fordre. Hvorefter alle Vedkommende sig have at forholde, saafremt de ikke vil vente derfor i andet Fald vedbørligen at vorde anseete.